
Ministru kabineta sēdes protokollēmums

Noteikumu projekts "Eiropas Savienības Kohēzijas politikas programmas 2021. – 2027. gadam 4.2.4.specifiskā atbalsta mērķa "Veicināt mūžizglītību, jo īpaši paredzot elastīgas kvalifikācijas paaugstināšanas un pārkvalificēšanās iespējas visiem, ņemot vērā digitālās prasmes, labāk paredzot pārmaiņas un jaunas prasības pēc prasmēm, kas balstītas  uz darba tirgus vajadzībām, atvieglojot karjeras maiņu un sekmējot profesionālo mobilitāti" 4.2.4.2 pasākuma "Atbalsts pieaugušo individuālajās vajadzībās balstītai pieaugušo izglītībai” īstenošanas noteikumi"

· 1. Pieņemt iesniegto noteikumu projektu.
· 2. Valsts kancelejai sagatavot noteikumu projektu parakstīšanai.
· 3. Noteikt, ka 2024. gadā līdz vienošanās par projekta īstenošanu noslēgšanai ar Centrālo finanšu un līgumu aģentūru 4.2.4.2. pasākuma "Atbalsts pieaugušo individuālajās vajadzībās balstītai pieaugušo izglītībai” (turpmāk – 4.2.4.2. pasākums) projekta īstenošanai nepieciešamo finansējumu attiecināmo izmaksu segšanai Valsts izglītības attīstības aģentūrai kā 4.2.4.2. pasākuma plānotajam finansējuma saņēmējam (turpmāk – 4.2.4.2.pasākuma finansējuma saņēmējs) līdz 295 000 euro apmērā nodrošina no 74. resora "Gadskārtējā valsts budžeta izpildes procesā pārdalāmais finansējums" programmas 80.00.00 "Nesadalītais finansējums Eiropas Savienības politiku instrumentu un pārējās ārvalstu finanšu palīdzības līdzfinansēto projektu un pasākumu īstenošanai" normatīvajos aktos noteiktajā kārtībā. 
· 4. Izglītības un zinātnes ministrijai nekavējoties informēt Ministru kabinetu, ja izmaksas, kas 4.2.4.2. pasākumā veiktas pirms projekta iesnieguma apstiprināšanas, varētu netikt vai netiek attiecinātas finansēšanai no Eiropas Sociālā fonda Plus, sagatavojot attiecīgu informatīvo ziņojumu, kurā norādīts detalizēts apraksts par radušos situāciju, neatbilstības rašanās cēloņiem, finansiālo ietekmi, un sniegt fiskāli neitrālu priekšlikumu/aprakstu situācijas risinājumam, lai turpinātu projekta īstenošanu.
· 5. Ekonomikas ministrijai nodrošināt, ka 4.2.4.2. pasākuma īstenošanai  mācību vajadzību pasūtījums nozaru attīstībai nepieciešamajām profesionālajām kvalifikācijām un prasmēm nozaru un profesiju griezumā ir pieejams 4.2.4.2. pasākuma finansējuma saņēmējam ne vēlāk kā 2024. gada 31. jūlijam.
· 6. Gadījumā, ja atbilstoši Cilvēkkapitāla attīstības padomē pieņemtajiem lēmumiem par demarkācijas nodrošināšanu starp Ekonomikas ministrijas, Izglītības un zinātnes ministrijas un Labklājības ministrijas īstenotajiem pieaugušo izglītības pasākumiem ir nepieciešamas izmaiņas šajos noteikumos, Izglītības un zinātnes ministrijai sagatavot un izglītības un zinātnes ministram iesniegt izskatīšanai Ministru kabinetā grozījumus šajos noteikumos divu mēnešu laikā no Cilvēkkapitāla padomes lēmuma pieņemšanas dienas.

